বাড়ির সামনে শিপনদের গাড়ি এসে থামলো। রাফে গাড়ি থেকে নেমে তাকিয়ে দেখে-আব্বা, আম্মা, দাদা সবাই দরজার সামনে দাঁড়িয়ে। কালু চাচা দাঁড়িয়ে দাঁড়িয়ে চোখ কচলাচ্ছে। দেখা মাত্র মা এসে রাফেকে জড়িয়ে ধরলেন। বলতে লাগলেন, বাপ তুই কোথায় ছিলি! ছেলে ধরা ধরেনিতো? না মা, আমি শিপনদের বাসায় ছিলাম। আমার কিচ্ছু হয়নি। বাবা এসে দু’গালে চুমু খেতে লাগলেন। দাদার আদর যেন আর শেষই হয় না। কিন্তু কালু চাচাকে দেখা যাচ্ছে না। কালু চাচা এখনো দরজার পাশে দাঁড়িয়ে কাঁদছে। রাফে কালু চাচার কাছে ক্ষমা চাইলো। কিন্তু তবুও তার কাঁদা যেন থামছে না। পরে জানতে পারে দাদা কালু চাচাকে লাঠি দিয়ে মেরেছে। বাসা ছেড়ে গ্রামে চলে যেতে বলেছে। এসব শুনে রাফের কষ্ট হলো। কান্না আসতে লাগলো। এক দৌড়ে শোয়ার ঘরে গিয়ে কাঁদতে লাগলো রাফে।